Budžeta grozījuma provizoriskais projekts nr. 3 2008. gada vispārējam budžetam - Izdevumu kopsavilkums pa iedaļām - III iedaļa – Komisija - VI sadaļa — Ekonomikas un sociālo lietu komiteja /* COM/2008/0201 galīgā redakcija */





[pic] | EIROPAS KOPIENU KOMISIJA | Briselē, 14.4.2008 COM(2008) 201 galīgā redakcija BUDŽETA GROZĪJUMA PROVIZORISKAIS PROJEKTS NR. 3 2008. GADA VISPĀRĒJAM BUDŽETAM IZDEVUMU KOPSAVILKUMS PA IEDAĻĀM III iedaļa – Komisija VI sadaļa — Ekonomikas un sociālo lietu komiteja BUDŽETA GROZĪJUMA PROVIZORISKAIS PROJEKTS NR. 32008. GADA VISPĀRĒJAM BUDŽETAM IZDEVUMU KOPSAVILKUMS PA IEDAĻĀMIII iedaļa – KomisijaVI sadaļa — Ekonomikas un sociālo lietu komiteja Ņemot vērā - Eiropas Kopienas dibināšanas līgumu un jo īpaši tā 272. pantu, - Eiropas Atomenerģijas kopienas dibināšanas līgumu un jo īpaši tā 177. pantu, - Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam[1] un kurā grozījumi izdarīti ar Padomes Regulu (EK, Euratom) Nr. 1995/2006[2], un jo īpaši tās 37. pantu, Eiropas Komisija ar šo iesniedz budžeta lēmējinstitūcijai 2008. gada budžeta grozījuma provizorisko projektu Nr. 3. SATURS 1. Ievads 4 2. Microsoft 4 3. Algu korekcija 5 4. Infekciozā katarālā drudža vakcinācijas kampaņa 5 5. Kopīgas tehnoloģiju ierosmes 5 6. ES Solidaritātes fonda mobilizēšana 5 6.1. Grieķija: Mežu ugunsgrēki 2007. gada augustā 5 6.2. Slovēnija: Plūdi 2007. gada septembrī 5 6.3. Finansējums 5 7. Grozījumi Eiropas Dzimumu līdztiesības institūta štatu sarakstā 5 8. Grozījumi Eiropas Ekonomikas un sociālo lietu komitejas štatu sarakstā 5 KOPSAVILKUMA TABULA PA FINANŠU SHĒMAS POZĪCIJĀM 5 IZMAIŅAS VISPĀRĒJĀ IEŅĒMUMU DOKUMENTĀ IZMAIŅAS IEŅĒMUMU UN IZDEVUMU KOPSAVILKUMĀ PA IEDAĻĀM Izmaiņas vispārējā ieņēmumu dokumentā un ieņēmumu un izdevumu kopsavilkumā pa iedaļām ir nosūtītas atsevišķi, izmantojot SEI-BUD sistēmu. Izmaiņu vispārējā ieņēmumu dokumentā un ieņēmumu un izdevumu kopsavilkumā pa iedaļām teksts angļu valodā ir pievienots informācijai kā budžeta pielikums. 1. Ievads 2008. gada budžeta grozījuma provizoriskais projekts (BGPP) Nr. 3 ietver šādus elementus. - Ar Microsoft lietu saistīto ieņēmumu iekļaušana budžetā. - To ietaupījumu daļas iekļaušana budžetā, kas izriet no mazāka algu un pensiju pieauguma, nekā paredzēts 2007. gadā, radot 2,3 miljonu euro samazinājumu saistību un maksājumu apropriācijās 5. pozīcijai. - Ārkārtas fonda papildu līdzekļu izmantošana veterināriem pasākumiem saistībā ar infekciozā katarālā drudža krīzi 130 miljonu euro apmērā saistību apropriācijām un 63,95 miljonu euro apmērā maksājumu apropriācijām. - Budžeta struktūras izveide, kas vajadzīga četru kopīgo tehnoloģiju ierosmju izpildei: Novatorisku zāļu ierosme ( IMI ), Clean Sky , ARTEMIS (Kopīgā tehnoloģiju ierosme iegulto datorsistēmu jomā) un ENIAC (Eiropas tehnoloģiju platforma nanoelektronikas jomā). - ES Solidaritātes fonda mobilizēšana 98 miljonu euro apmērā saistību un maksājumu apropriācijās saistībā ar mežu ugunsgrēkiem Grieķijā 2007. gada augustā un plūdiem Slovēnijā 2007. gada septembrī. - Grozījumi Eiropas Dzimumu līdztiesības institūta štatu sarakstā. - Grozījumi Eiropas Ekonomikas un sociālo lietu komitejas štatu sarakstā. Izdevumu grozījumu kopējā ietekme ir 225,7 miljonu euro liels pieaugums saistību apropriācijās un 159,6 miljonu euro liels pieaugums maksājumos. Papildu ieņēmumi netiks pieprasīti. 2. MICROSOFT KOMISIJA 2004. GADA 24. MARTā ADRESēJA LēMUMU Microsoft Corporation par tiesvedību saskaņā ar EK līguma 82. pantu (Lēmums C(2004) 900). Šajā lēmumā Komisija konstatēja, ka Microsoft ir pārkāpis EK līguma 82. pantu, iesaistoties darbībās, kas kvalificējamas kā dažādi dominējošā stāvokļa ļaunprātīgas izmantošanas gadījumi. Microsoft Corporation tika uzlikts 497,2 miljonu euro liels naudas sods. Komisija noteica arī vairākus pasākumus, kuru mērķis bija efektīvi izbeigt minēto pārkāpumu. Komisija 2005. gada 10. novembrī saskaņā ar Regulas 1/2003[3] 24. panta 1. punktu brīdināja Microsoft , ka, ja Microsoft neizpildīs šīs saistības līdz 2005. gada 15. decembrim, tam būs jāmaksā dienas soda maksājumi līdz 2 miljoniem euro. Periodiskā soda maksājuma galīgā summa, ko piemēroja Microsoft Corporation par saistību neizpildi, tika noteikta ar Komisijas 2006. gada 12. jūlija lēmuma 2. pantu 280,5 miljonu euro apmērā. Naudas sods, ko uzlika 2004. gada 24. martā, un dienas sods, ko piesprieda 2006. gada 12. jūlijā, bija galīgais sods, ko noteica pēc Pirmās instances tiesas 2007. gada 10. novembra galīgā sprieduma lietā T-201/04 un pēc 2007. gada 6. decembra rīkojuma par izslēgšanu no reģistra lietā T-271/06. Komisija 2008. gadā saņēma pamatsummas maksājumu 777,7 miljonu euro apmērā (497,2 miljoni euro un 280,5 miljoni euro), kā arī bankas procentus 71,5 miljonu euro apmērā, kas uzkrājušies kopš pagaidu nodrošinājuma saņemšanas, kopsummā veidojot 849,2 miljonus euro. 3. Algu korekcija 2008. gada provizoriskais budžeta projekts (PBP), ko iesniedza iestādes, pamatojās uz aplēsēm par 2,2 % lielu pieaugumu atalgojumam un pensijām. Padome 2007. gada 17. decembrī, rīkojoties pēc Komisijas priekšlikuma, pieņēma Regulu 1558/2007[4], palielinot no 2007. gada 1. jūlija Eiropas Kopienu ierēdņu un pārējo darbinieku atalgojumu un pensijas par 1 %. Tas ir palielinājums, ko piemēroja atalgojumam un pensijām 2007. gadā. Taču pēc Komisijas priekšlikuma iesniegšanas Padomei Itālija darīja zināmus jaunus datus par tās ierēdņu atalgojuma palielināšanu no 2007. gada 1. februāra. Tādēļ Komisija ir iesniegusi pārskatītu priekšlikumu, palielinot atalgojumu un pensijas no 2007. gada 1. jūlija vēl par 0,4 %. No tā izriet, ka apropriācijas atalgojumam un pensijām 2008. gadā var samazināt par aptuveni 0,6 %. Šo abu tehnisko korekciju rezultāts ir šāds: - atalgojuma un pensiju izdevumu samazināšana par aptuveni 0,8 %, kam par iemeslu ir starpība starp aplēsto 2,2 % pieaugumu un faktisko 1,4 % pieaugumu; - atalgojuma un pensiju izdevumu palielināšana par aptuveni 0,2 %, kam par iemeslu ir vienreizējs maksājums ar atpakaļejošu datumu 0,4 % apmērā par 2007. gada otro pusgadu. Absolūtā izteiksmē kopējā ietekme uz 5. pozīcijas izdevumiem Komisijas personāla algām un visu iestāžu pensijām ir 18,9 miljonu euro ietaupījums. Ir ierosināts samazināt budžeta apropriācijas pensiju budžeta pozīcijai par 2,3 miljoniem euro. Ietaupījumu pārējo daļu izmantos, lai apmierinātu iepriekš neparedzētās vajadzības saistībā ar 2007. gada 17. septembra spriedumu lietā T-201/04 Microsoft , pārvietojuma pieprasījumu iesniedzot atsevišķi. Pirmās instances tiesa daļēji atcēla lēmuma 7. pantu, lai noteiktu, ka visas izmaksas, kas saistītas ar pilnvaroto personu uzraudzības jomā, jāsedz Microsoft . Pilnvaroto personu iecēla 2005. gadā saskaņā ar procedūru, kas paredzēta Komisijas „Lēmumā par pilnvaroto personu”. Microsoft finansē pilnvarotās personas darbību, tostarp tās atalgojumu, no 2005. gada oktobra. Pamatojoties uz Microsoft izmaksātajiem līdzekļiem, lēš, ka izmaksas, kas radušās pilnvarotajai personai, īstenojot Komisijas lēmumu līdz 2007. gada 17. septembrim, ir 14,2 miljoni euro. Uzraudzības mehānisma uzdevums ir palīdzēt Komisijai uzraudzīt, kā Microsoft pilda lēmumu. Tas sniedz tehniskus ziņojumus un ekspertu atzinumus par situāciju sadarbspējas informācijas jomā un informācijas pareizības praktisko pārbaudi. Tas darbojas arī kā starpnieks starp licences ņēmējiem un Microsoft visos jautājumos par licencēšanas nosacījumiem un licencētajiem materiāliem. Šā mehānisma darbība ir ļoti svarīga lēmuma efektīvai izpildei un kamēr nav pabeigta tiesvedība, kas sākta saskaņā ar Regulas 1/2003 24. panta 2. punktu par Microsoft nespēju nodrošināt lēmuma izpildi. Tādēļ ir jānodrošina uzraudzības mehānisma darbības turpināšanās. 2008. gadā būs vajadzīgi papildu 2,4 miljoni euro, lai segtu izmaksas, kas nepieciešamas, lai nodrošinātu uzraudzības mehānisma dienestu darbības turpināšanos. Līdz ar to pilnvarotās personas uzraudzības jomā kopējās vajadzības 2008. gadā sasniedz 16,6 miljonus euro. 4. Infekciozā katarālā drudža vakcinācijas kampaņa Infekciozā katarālā drudža uzliesmojumi 2007. gadā skāra vairākas dalībvalstis. Konkrētāk, infekciozā katarālā drudža 8. serotips izcēlās Beļģijā, Čehijas Republikā, Dānijā, Vācijā, Spānijā, Francijā, Luksemburgā un Nīderlandē un infekciozā katarālā drudža 1. serotips – Francijā, Spānijā un Portugālē. Infekciozais katarālais drudzis ir pārnēsājama slimība, kurai pret slimību uzņēmīgo sugu dzīvnieku nokaušana parasti nav piemērots pasākums, izņemot gadījumus, kad dzīvnieki ir klīniski inficēti ar katarālo drudzi. Sērga nopietni apdraud Kopienas mājlopus. Vakcinācija ir efektīvākais veterinārais pasākums, ko var izmantot infekciozā katarālā drudža apkarošanai, un masu ārkārtas vakcinācijas kampaņa ir labākā alternatīva, lai sasniegtu mērķi samazināt slimības klīniskās izpausmes un zaudējumus, apturot slimības izplatīšanos, aizsargājot slimības neskartās teritorijas dalībvalstīs un veicinot drošu tirdzniecību ar dzīviem dzīvniekiem. Lai iespējami īsā laikā novērstu slimības izplatīšanos, Kopienai saskaņā ar Lēmumā 90/424/EEK[5] paredzētajiem nosacījumiem jāpalīdz attiecīgajām dalībvalstīm finansēt tos attaisnotos izdevumus, kas ieguldīti neatliekamos pasākumos šīs slimības apkarošanai. Saskaņā ar šo lēmumu ieguldījumam jābūt 100 % apmērā no vakcīnas piegādes izmaksām un 50% apmērā no vakcinēšanas izmaksām. Dalībvalstis ir iesniegušas ārkārtas vakcinācijas plānus, norādot 2007. un 2008. gadā izmantojamo aptuveno vakcīnu devu skaitu un šo vakcināciju veikšanai paredzētās izmaksas. Komisija ir izvērtējusi šos plānus no veterinārā un finansiālā viedokļa, konstatējot, ka šie plāni atbilst attiecīgajiem Kopienas tiesību aktiem veterinārijas jomā. Lēš, ka iepriekšminētā vakcinācijas pasākuma kopējās izmaksas ir 130 miljoni euro. Maksājumu pieprasījumi 2008. gadam sasniedz 63,95 miljonus euro. Šī summa, ņemot vērā laiku, kad izveidojās ārkārtas situācija, netika ņemta vērā, sagatavojot un pieņemot 2008. gada budžetu. Šajā gada posmā 2008. gada ELGF budžetā nav pieejama neviena apropriācija. Tādēļ Komisija lūdz palielināt apropriāciju līmeni budžeta postenim „ārkārtas fondi epizootiskām slimībām un citām dzīvnieku infekcijām, kas apdraud sabiedrības veselību” (17 04 03 01) par 130 miljoniem euro saistībās un par 63,95 miljoniem euro maksājumos. Šis palielinātais budžets iekļaujas 2. pozīcijas maksimālajās robežās. 5. Kopīgas tehnoloģiju ierosmes Saskaņā ar EK līguma 166. pantu Eiropas Parlaments un Padome pieņēma 2006. gada 18. decembra Lēmumu Nr. 2006/1982/EK par Eiropas Kopienas Septīto pamatprogrammu pētniecībai, tehnoloģiju attīstībai un demonstrējumu pasākumiem (2007. līdz 2013. gads) (pamatprogramma)[6]. Pēc tam Padome pieņēma 2006. gada 19. decembra Lēmumu 2006/971/EK par īpašo programmu „Sadarbība”, ar ko īsteno Eiropas Kopienas Septīto pamatprogrammu (īpašās programmas)[7]. Attiecībā uz visām Kopienas darbībai noteiktajām tēmām un esošajiem dažādajiem instrumentiem Septīto pētniecības pamatprogrammu ļoti nedaudzos gadījumos var īstenot ar kopīgo tehnoloģiju ierosmju (KTI) starpniecību. Ierosinātais budžeta grozījuma projekts ir sagatavots pēc to četru Padomes regulu[8] pieņemšanas, ar kurām izveido publiskā un privātā sektora partnerības, pamatojoties uz Līguma 171. pantu un Finanšu regulas 185. pantu. - Padomes 2007. gada 20. decembra Regula (EK) Nr. 73/2008, ar ko izveido kopuzņēmumu novatorisku zāļu jomā uzsāktās ierosmes īstenošanai ( IMI ); - Padomes 2007. gada 20. decembra Regula (EK) Nr. 71/2008, ar ko izveido kopuzņēmumu „Clean Sky”; - Padomes 2007. gada 20. decembra Regula (EK) Nr. 72/2008, ar ko izveido ENIAC (Eiropas tehnoloģiju platforma nanoelektronikas jomā) kopuzņēmumu; - Padomes 2007. gada 20. decembra Regula (EK) Nr. 74/2008, ar ko izveido ARTEMIS kopuzņēmumu, lai īstenotu kopīgu tehnoloģiju ierosmi iegulto datorsistēmu jomā. Visi kopuzņēmumi ir Kopienu izveidotās struktūras, un Eiropas Parlaments pēc Padomes ieteikuma sniedz apstiprinājumu par šo struktūru budžeta izpildi, ņemot vērā īpašās raksturīgās iezīmes, kas izriet no kopīgo tehnoloģiju ierosmēm kā publiskā un privātā sektora partnerībām un it sevišķi no privātā sektora ieguldījuma budžetā. Šie budžeta grozījumi attiecas uz attiecīgo jauno posteņu izveidi subsīdijām, kas paredzētas minētajiem četriem kopuzņēmumiem. Šo jauno budžeta pozīciju izveidei nav pieprasītas papildu apropriācijas. Apropriācijas atskaitīs no tām budžeta pozīcijām, kas atbilst attiecīgo politikas jomu Septītās pamatprogrammas prioritātēm. Jāizveido šādi jauni posteņi. 08 02 02 Sadarbība – Veselības aizsardzība – Kopuzņēmums ierosmei novatorisku zāļu jomā ( IMI ) 08 02 03 Sadarbība – Veselības aizsardzība – Atbalsta izdevumi kopuzņēmumam ierosmei novatorisku zāļu jomā ( IMI ) 08 07 02 Sadarbība – Transports – Kopuzņēmums „Clean Sky” 08 07 03 Sadarbība – Transports – Atbalsta izdevumi kopuzņēmumam „Clean Sky” 09 04 01 02 Sadarbība – Informācijas un komunikācijas tehnoloģijas – Kopuzņēmums „ARTEMIS” 09 04 01 03 Sadarbība – Informācijas un komunikācijas tehnoloģijas – Atbalsta izdevumi kopuzņēmumam „ARTEMIS” 09 04 01 04 Sadarbība – Informācijas un komunikācijas tehnoloģijas – Kopuzņēmums „ENIAC” 09 04 01 05 Sadarbība – Informācijas un komunikācijas tehnoloģijas – Atbalsta izdevumi kopuzņēmumam „ENIAC” Ir ierosināts iedalīt 2008. gadam šādas summas, kā tas jau noteikts tiesību akta finanšu pārskatos, kas ir pievienoti attiecīgajiem tiesību akta priekšlikumiem: - „IMI”: EUR 125 000 000 saistību apropriācijās un EUR 125 000 000 maksājumu apropriācijās; - „Clean Sky”: EUR 47 000 000 saistību apropriācijās un EUR 40 250 000 maksājumu apropriācijās; - „ARTEMIS”: EUR 42 500 000 saistību apropriācijās un EUR 13 950 000 maksājumu apropriācijās; - „ENIAC”: EUR 43 000 000 saistību apropriācijās un EUR 15 350 000 maksājumu apropriācijās. Šajā tabulā sniegts kopsavilkums par apropriācijām, kas jāpiešķir jaunajiem posteņiem: Jauni posteņi | Apraksts | Saistību apropriācijas (miljonos EUR) | Maksājumu apropriācijas (miljonos EUR) | 08 02 02 | Sadarbība – Veselības aizsardzība – Kopuzņēmums ierosmei novatorisku zāļu jomā (IMI) | 122,700 | 122,700 | 08 02 03 | Sadarbība – Veselības aizsardzība – Atbalsta izdevumi kopuzņēmumam ierosmei novatorisku zāļu jomā (IMI) | 2,300 | 2,300 | 08 07 02 | Sadarbība – Transports – Kopuzņēmums „Clean Sky” | 45,000 | 38,250 | 08 07 03 | Sadarbība – Transports – Atbalsta izdevumi kopuzņēmumam „Clean Sky” | 2,000 | 2,000 | 09 04 01 02 | Sadarbība – Informācijas un komunikācijas tehnoloģijas – Kopuzņēmums „ARTEMIS” | 41,000 | 12,450 | 09 04 01 03 | Sadarbība – Informācijas un komunikācijas tehnoloģijas – Atbalsta izdevumi kopuzņēmumam „ARTEMIS” | 1,500 | 1,500 | 09 04 01 04 | Sadarbība – Informācijas un komunikācijas tehnoloģijas – Kopuzņēmums „ENIAC” | 41,500 | 13,850 | 09 04 01 05 | Sadarbība – Informācijas un komunikācijas tehnoloģijas – Atbalsta izdevumi kopuzņēmumam „ENIAC” | 1,500 | 1,500 | Apropriācijas atskaitīs no šādām budžeta pozīcijām: - kopuzņēmumam „IMI”: 08 02 01. Sadarbība — Veselības aizsardzība; - kopuzņēmumam „Clean Sky”: 08 07 01. Sadarbība – Transports (ieskaitot aeronautiku); - kopuzņēmumiem „ARTEMIS” un „ENIAC”: 09 04 01. Sadarbība – Informācijas un komunikācijas tehnoloģijas. Lai saglabātu pašreizējās budžeta struktūras piederību Septītās pamatprogrammas vienai prioritātei, ir ierosināts pārveidot šo posteni jaunā 09 04 01 01. postenī. Ņemot vērā paredzēto ieguldījumu kopuzņēmumos, attiecīgajām saistītajām prioritātēm atbilstošo budžeta pozīciju kopsumma būs šāda: Pozīcija | Apraksts | Saistību apropriācijas (miljonos EUR) | Maksājumu apropriācijas (miljonos EUR) | 08 02 01 | Sadarbība – Veselības aizsardzība | 570,341 | 303,286 | 08 07 01 | Sadarbība – Transports (ieskaitot aeronautiku) | 301,922 | 156,652 | 09 04 01 01 | Atbalsts sadarbībai pētniecības jomā saistībā ar informācijas un komunikācijas tehnoloģijām (IKT – Sadarbība) | 974,930 | 700,700 | Civildienesta noteikumus un noteikumus, kas pieņemti kopā ar Kopienas iestādēm to piemērošanas nolūkos, piemēro kopuzņēmumu personālam un to izpilddirektoriem. Sīkāka informācija par katra kopuzņēmuma štatu sarakstu ir izklāstīta budžeta pielikumā. 6. ES Solidaritātes fonda mobilizēšana 2007. gada augustā diezgan ievērojamu daļu Grieķijas skāra mežu ugunsgrēki. 2007. gada 18. septembrī lielu daļu Slovēnijas skāra spēcīgs lietus un vētra, izraisot milzīgus plūdus un zemes nogruvumus. Desmit nedēļu termiņā, kas noteikts 4. pantā Padomes Regulā (EK) Nr. 2012/2002[9], Grieķijas un Slovēnijas iestādes pieteicās uz finansiālu palīdzību no ES Solidaritātes fonda. Komisijas dienesti rūpīgi izvērtēja pieteikumus saskaņā ar Padomes Regulu (EK) Nr. 2012/2002 un jo īpaši tās 2., 3. un 4. pantu. Šī izvērtējuma svarīgākie elementi ir apkopoti še turpmāk. 6.1. Grieķija: Mežu ugunsgrēki 2007. gada augustā Pieteikums Komisijai tika iesniegts 2007. gada 30. oktobrī noteikto 10 nedēļu laikā pēc pirmajiem 2007. gada 23. augustā reģistrētajiem postījumiem. Saņēmušas 2007. gada 20. decembra vēstulē nosūtīto papildu informācijas pieprasījumu, Grieķijas iestādes 2008. gada 24. janvārī aizpildīja pieteikumu. Tā ir dabas izraisīta katastrofa. Grieķijas iestādes novērtēja, ka kopējie tiešie zaudējumi ir 2 118,3 miljoni euro. Tā kā šī summa pārsniedz 1 066,5 miljonu euro robežu (t.i., 0,6% no NKI), katastrofa uzskatāma par „lielu dabas katastrofu”, un tādējādi uz to attiecas Regulas (EK) Nr. 2012/2002 piemērošanas galvenā joma. Kopējie tiešie zaudējumi ir pamats finansiālās palīdzības summas aprēķināšanai. Finansiālo palīdzību var izmantot vienīgi būtisku avārijas darbu veikšanai, kā noteikts minētās regulas 3. pantā. Grieķijas iestādes norādīja, ka ievērojamu valsts daļu skāruši ugunsgrēki, no kuriem postošākie un lielākie izcēlās Rietumgrieķijas, Peloponēsas, kontinentālās Grieķijas un Atikas reģionā. Šī dabas katastrofa radīja lielus zaudējumus dažādās tautsaimniecības nozarēs, īpaši lauksaimniecībā, un izpostīja infrastruktūru transporta, telekomunikāciju, enerģijas sadales, ūdens un notekūdeņu un dabas katastrofu novēršanas jomā. Katastrofa radīja ievērojamus zaudējumus arī dabiskajai videi, kultūras pieminekļiem, skolām, slimnīcām un ugunsdzēsības dienestiem. Būtiskas izmaksas radušās, nodrošinot pagaidu mājvietas un finansējot glābšanas dienestus, lai apmierinātu attiecīgo iedzīvotāju neatliekamās vajadzības. Ugunsgrēkos Peloponēsā, Rietumgrieķijā un Evojā [ Evvoia ] bojā gājuši sešdesmit pieci cilvēki. Grieķijas iestādes ir aprēķinājušas, ka uz būtiskiem avārijas darbiem attiecināmās izmaksas, kas paredzētas Regulas (EK) Nr. 2012/2002 3. panta 2. punktā, ir 1 007,43 miljoni euro, sadalot tās pa darbības veidiem. Darbību lielākā daļa attiecas uz infrastruktūras tūlītēju atjaunošanu darba kārtībā, īpaši uz transporta jomu, glābšanas dienestu finansēšanu, aizsardzības infrastruktūru tūlītēju nodrošināšanu un sakārtošanas darbiem dabas katastrofas skartajos apgabalos. Pamatojoties uz Grieķijas iestāžu sniegto informāciju, ir skaidrs, ka to darbību faktiskās izmaksas, kuras var pretendēt uz finansiālu palīdzību, krietni pārsniedz iespējamo Solidaritātes fonda dotāciju apjomu. Darbības veidus, ko jāfinansē no Fonda līdzekļiem, skaidri noteiks īstenošanas nolīgumā. Grieķijas iestādes norādīja, ka šie zaudējumi netiks finansēti no citiem Kopienas finansējuma avotiem. Grieķijas iestādes arī paziņoja, ka apdrošināšana nesedz zaudējumus, kas var pretendēt uz palīdzību. Iepriekšminēto iemeslu dēļ ir ierosināts akceptēt Grieķijas iesniegto pieteikumu saistībā ar mežu ugunsgrēkiem, kas sākās 2007. gada augustā, kā „lielu katastrofu” un izmantot Solidaritātes fondu. 6.2. Slovēnija: Plūdi 2007. gada septembrī Pieteikums Komisijai tika iesniegts 2007. gada 19. novembrī noteikto 10 nedēļu laikā pēc pirmajiem 2007. gada 18. septembrī reģistrētajiem postījumiem. Tā ir dabas izraisīta katastrofa. Slovēnijas iestādes novērtēja, ka kopējie tiešie zaudējumi ir 233,4 miljoni euro. Tā kā šī summa pārsniedz 164,3 miljonu euro robežu (t.i., 0,6% no NKI), katastrofa uzskatāma par „lielu dabas katastrofu”, un tādējādi uz to attiecas Regulas (EK) Nr. 2012/2002 piemērošanas galvenā joma. Kopējie tiešie zaudējumi ir pamats finansiālās palīdzības summas aprēķināšanai. Finansiālo palīdzību drīkst izmantot vienīgi būtisku avārijas darbu veikšanai, kā noteikts minētās regulas 3. pantā. Kā skaidroja Slovēnijas iestādes, 2007. gada 18. septembrī lielu valsts daļu skāra spēcīgs lietus un vētra, izraisot plūdus, zemes nogruvumus, dubļu masas un klinšu nogruvumus. Šī dabas katastrofa radīja lielus zaudējumus infrastruktūrai (transports, elektroenerģija, ūdens). Tika bojāti valsts ceļi vairāk nekā 350 km garumā un pašvaldību un mežu ceļi vairāk nekā 1 600 km garumā, kā arī ūdens infrastruktūra vairāk nekā 17 km garumā, elektrotīkli vairāk nekā 10 km garumā , 48 ūdens rezervuāri un 147 tilti. Turklāt šī katastrofa radīja ievērojamus zaudējumus sabiedriskajām un privātajām ēkām (appludinātas vairāk nekā 4 320 ēkas un 61 sabiedriskā iestāde), uzņēmumiem (appludinātas 192 uzņēmējsabiedrības), lauksaimniecībai un kultūras pieminekļiem. Pieteikumā ietverts zaudējumu izklāsts pa nozarēm. Slovēnijas iestādes ir aprēķinājušas, ka uz būtiskiem avārijas darbiem attiecināmās izmaksas, kas paredzētas Regulas 2012/2002 3. panta 2. punktā, ir 158,2 miljoni euro, sadalot tās pa darbības veidiem. Lielākā daļa darbību attiecas uz sakārtošanas darbiem katastrofas skartajos reģionos, kā arī uz ūdens un transporta infrastruktūras darbības tūlītēju atjaunošanu darba kārtībā. Īstenošanas nolīgumā precizēs tos darbības veidus, ko patiešām finansēs no Fonda līdzekļiem. Slovēnijas iestādes norādīja, ka šie zaudējumi netiks finansēti no citiem Kopienas finansējuma avotiem. Slovēnijas iestādes arī paziņoja, ka apdrošināšana nesedz zaudējumus, kas var pretendēt uz palīdzību. Nobeigumā, ņemot vērā iepriekš minētos iemeslus, ir ieteikts akceptēt Slovēnijas pieteikumu attiecībā uz 2007. gada septembra plūdiem kā „lielu katastrofu” un ierosināt mobilizēt Solidaritātes fondu. 6.3. Finansējums Kopējais pieejamais Solidaritātes fonda gada budžets ir 1 miljards euro. 2008. gadā jau ir ierosināts mobilizēt EUR 162 387 985 agrākajam pieteikumam, atstājot pieejamus EUR 837 612 015. Tā kā solidaritāte bija galvenais pamatojums šā fonda izveidei, Komisija uzskata, ka atbalstam no šā fonda ir jābūt progresīvam. Tas nozīmē, ka atbilstoši iepriekšējai praksei postījumu daļa, kas pārsniedz robežu (0,6 % no NKI vai 3 miljardi euro, rēķinot pēc 2002. gada cenām un ņemot vērā to summu, kura ir mazākā), ir pamatā lielākai atbalsta intensitātei par postījumiem līdz šai robežai. Agrāk pielietotā likme, lai noteiktu piešķīrumus lielām katastrofām, ir 2,5 % no kopējiem tiešiem zaudējumiem, kas ir zem robežas, un 6 % – tiem, kuri ir virs robežas. Šajā gadījumā ir ierosināts piemērot tās pašas procentu likmes. Komisijas ierosinātais piešķīrums no Fonda ir pamatots ar pieprasītāja iesniegto informāciju, un tā ir šāda. (EUR) | Tiešie zaudējumi | Robežlielums | Summa, pamatojoties uz 2,5% | Summa, pamatojoties uz 6% | Ierosinātā atbalsta kopējā summa kopējā summa | Grieķijas mežu ugunsgrēki | 2 118 273 411 | 1 066 497 000 | 26 662 425 | 63 106 584 | 89 769 009 | Slovēnijas plūdi | 233 395 389 | 164 272 000 | 4 106 800 | 4 147 403 | 8 254 203 | Kopā | 98 023 212 | Pēc šīs kompensācijas summas izmaksas paliks vismaz 25 % Eiropas Savienības Solidaritātes fonda līdzekļu, kas būs pieejami piešķīrumiem gada pēdējā ceturksnī, kā paredzēts Regulas (EK) Nr. 2012/2002 4. panta 2. punktā. 7. Grozījumi Eiropas Dzimumu līdztiesības institūta štatu sarakstā Eiropas Dzimumu līdztiesības institūta štatu saraksts paredz vienu pakāpes AD 13 amata vietu. Taču 2007. gada atlases procedūra, kas paredzēta Eiropas Dzimumu līdztiesības institūta direktora amata pakāpei AD 13, nav ļāvusi atrast piemērotus kandidātus ar vajadzīgajām kompetencēm. Tādēļ ir ierosināts izdarīt grozījumus štatu sarakstā un paaugstināt šīs amata vietas kvalifikācijas pakāpi no AD 13 uz AD 14, lai piesaistītu augsti kvalificētus kandidātus direktora amatam. Līdz ar to šī amata pakāpe tiktu pielīdzināta citu decentralizēto aģentūru direktoru amata pakāpei. Ierosinātās štatu saraksta korekcijas neietekmēs budžeta apropriāciju līmeni. 8. Grozījumi Eiropas Ekonomikas un sociālo lietu komitejas štatu sarakstā Ir ierosināts veikt vairākas korekcijas Eiropas Ekonomikas un sociālo lietu komitejas (EESK) štatu sarakstā. Šīs korekcijas izklāstītas še turpmāk. Pagaidu amati 1. Pastāvīgās amata vietas AD16-HC (hors classe) pārveide pagaidu amata vietā AD16-HC EESK birojs ir nolēmis pārveidot pastāvīgo amata vietu AD16-neklasificēts par pagaidu amata vietu AD16-neklasificēts, lai turpinātu meklēt pagaidu darbinieku, kas aizstās pašreizējo ģenerālsekretāru, kas no 2008. gada 30. septembra vairs nebūs šajā amatā. Uzskata, ka šis statuss labāk atbilst Eiropas Kopienu pārējo darbinieku nodarbināšanas kārtības 2. panta a) apakšpunktam, noslēdzot piecu gadu pagaidu līgumu ar ģenerālsekretāru. 2. Divu pastāvīgo amata vietu pārveide par pagaidu amata vietām Pamatojoties uz vairāku amatu pārgrupēšanu no tulkošanas nodaļas uz citiem EESK dienestiem, divi amati ir piešķirti attiecīgi priekšsēdētāja personālajam birojam un II grupas sekretariātam. Tā kā priekšsēdētāja personālais birojs un grupu sekretariāti nodarbina pagaidu darbiniekus saskaņā ar Eiropas Kopienu pārējo darbinieku nodarbināšanas kārtības 2. panta c) apakšpunktu un divas AST5 amata vietas ir iedalītas uz pastāvīgu laiku, tās ir jāpārveido par pagaidu amata vietām. 3. Divu AD amata vietu pārveide par AST amata vietām un divu AST amata vietu pārveide par AD amata vietām Gan priekšsēdētāja personālajam birojam, gan III grupas sekretariātam jau ir asistenti, kas atbilst jauno administratoru amatiem noteiktajām prasībām. Tā kā abos gadījumos attiecīgo amata vietu pakāpe (AD5) ir pārāk zema abiem asistentiem (kuriem ir AST8) un tā kā ir pieejama atbilstošā pakāpe (abos amatos, ko tie pašlaik ieņem), ir ierosināts pielāgot šo situāciju, nomainot divu pagaidu AD5 amata vietu funkciju grupu uz AST5 amata vietu, vienu pagaidu amata vietu AST8 uz AD8 un vienu pagaidu amata vietu AST10 uz AD10. 4. Vienas AD amata vietas kvalifikācijas pakāpes paaugstināšana un vienas AD amata vietas kvalifikācijas pakāpes pazemināšana Lai paaugstinātu kvalifikācijas pakāpi vienai amata vietai priekšsēdētāja personālajā birojā, viena AD5 amata vieta ir jāpārveido par AD6 amata vietu. Šīs amata vietas kvalifikācijas pakāpes paaugstināšana notiks vienlaicīgi ar citas amata vietas kvalifikācijas pakāpes pazemināšanu, turklāt arī priekšsēdētāja personālajā birojā, kur viena AD10 amata vieta ir jāpārveido par AD9 amata vietu. Pastāvīgie amati AST amata vietas pārveide par AD amata vietu IT daļas darba organizācijas dēļ viena AST10 amata vieta jāpārveido par AD10 amata vietu, lai paaugstinātu Datu centra daļas vadītāja amata kvalifikācijas pakāpi. Papildus sarežģītu uzdevumu veikšanai šīs amata vietas izpildītājs ir atbildīgs par trīs kolēģu uzraudzību. Turklāt šī ir jutīga joma, kas pakļauta regulārām pārbaudēm. Lūgumu kopsavilkums Darbība | Skaits | AD16-HC uz AD16-HC T | 1 | AST5 uz AST5-T | 2 | AD5-T uz AST5-T | 2 | AST10-T uz AD10-T | 1 | AST8-T uz AD8-T | 1 | AD5-T uz AD6-T | 1 | AD10-T uz AD9-T | 1 | AST10 uz AD10 | 1 | Budžeta izteiksmē darbība ir neitrāla, jo vienīgo lūgumu par kvalifikācijas pakāpes paaugstināšanu kompensē augstākas amata pakāpes pazemināšana. Kopējais atļauto amata vietu skaits paliks nemainīgs. KOPSAVILKUMA TABULA PA FINANŠU SHĒMAS POZĪCIJĀM Finanšu shēma Pozīcija/apakšpozīcija | 2008. gada finanšu shēma[10] | 2008. gada budžets (ieskaitot BGPP Nr. 1 un 2/2008) | BGPP Nr. 3/2008 | 2008. gada budžets + BGPP Nr. 1, 2 un 3/2008) | |SA |MA |SA |MA |SA |MA |SA |MA | | 1. ILGTSPĒJĪGA IZAUGSME | | | | | | | | | | 1a. Konkurētspēja izaugsmei un nodarbinātībai |10 386 000 000 | |11 086 000 000 |9 772 639 600 | | |11 086 000 000 |9 772 639 600 | |1b. Kohēzija izaugsmei un nodarbinātībai |47 267 000 000 | |47 255 948 720 |40 551 565 026 | | |47 255 948 720 |40 551 565 026 | | Kopā | 57 653 000 000 | |58 341 948 720 | 50 324 204 626 | | |58 341 948 720 | 50 324 204 626 | | Rezerve[11] | | |-188 948 720 | | | |-188 948 720 | | | 2. DABAS RESURSU SAGLABĀŠANA UN PĀRVALDĪBA | | | | | | | | | | No kuriem ar tirgu saistītie izdevumi un tiešie maksājumi |46 217 000 000 | |40 876 490 000 |40 825 600 500 |130 000 000 |63 950 000 |41 006 490 000 |40 889 550 500 | | Kopā | 59 193 000 000 | |55 434 715 538 | 53 177 320 053 | 130 000 000 |63 950 000 |55 564 715 538 | 53 241 270 053 | | Rezerve | | |3 758 284 462 | | | |3 628 284 462 | | | 3. PILSONISKUMS, BRĪVĪBA, DROŠĪBA UN TIESISKUMS | | | | | | | | | | 3a. Brīvība, drošība un tiesiskums |747 000 000 | |728 034 000 |533 196 000 | | |728 034 000 |533 196 000 | |3b. Pilsoniskums |615 000 000 | |777 230 985 |870 640 991 |98 023 212 |98 023 212 |875 254 197 |968 664 203 | | Kopā | 1 362 000 000 | |1 505 264 985 | 1 403 836 991 | 98 023 212 | 98 023 212 | 1 603 288 000 | 1 501 860 203 | | Rezerve[12] | | |19 123 000 | | | |19 123 000 | | | 4. ES KĀ GLOBĀLS PARTNERIS[13] |7 002 000 000 | | 7 311 218 000 | 8 112 728 400 | | | 7 311 218 000 | 8 112 728 400 | | Rezerve | | | -70 000 000 | | | | -70 000 000 | | | 5. ADMINISTRĀCIJA[14] |7 380 000 000 | |7 283 860 235 | 7 284 420 235 | -2 334 780 |-2 334 780 | 7 281 525 455 |7 282 085 455 | | Rezerve | | | 173 139 765 | | | | 175 474 545 | | | 6. KOMPENSĀCIJA | 207 000 000 | |206 636 292 | 206 636 292 | | |206 636 292 | 206 636 292 | | Rezerve | | | 363 708 | | | | 363 708 | | | KOPĀ | 132 797 000 000 | 129 681 000 000 | 130 083 643 770 | 120 509 146 597 | 225 688 432 |159 638 432 |130 309 332 202 |120 668 785 029 | | | | |3 691 962 215 | 9 650 459 388 | | | 3 564 296 995 |9 588 844 168 | | [1] OV L 248, 16.9.2002., 1. lpp. [2] OV L 390, 30.12.2006., 1. lpp. [3] Padomes 2002. gada 16. decembra Regula (EK) Nr. 1/2003 par to konkurences noteikumu īstenošanu, kas noteikti Līguma 81. un 82. pantā, OV L1, 4.1.2003., 1. lpp. [4] Padomes 2007. gada 17. decembra Regula (EK, Euratom) Nr. 1558/2007, ar ko no 2007. gada 1. jūlija koriģē Eiropas Kopienu ierēdņu un pārējo darbinieku atalgojumu un pensijas, kā arī korekcijas koeficientus, kurus piemēro šim atalgojumam un pensijām, OV L340, 22.12.2007., 1. lpp. [5] OV L224, 18.8.1990., 19. lpp. [6] OV L412, 30.12.2006., 1. lpp. [7] OV L400, 30.12.2006., 86. lpp. [8] OV L30, 4.2.2008., 1. lpp. [9] Padomes 2002. gada 11. novembra Regula (EK) Nr. 2012/2002, ar ko izveido Eiropas Savienības Solidaritātes fondu (OV L 311, 14.11.2002.). [10] Komisija ir iesniegusi priekšlikumu Eiropas Parlamenta un Padomes lēmumam par finanšu shēmas korekciju, lai ņemtu vērā izpildi, saskaņā ar 48. punktu 2006. gada 17. maija Iestāžu nolīgumā. [11] Eiropas Globalizācijas pielāgošanas fonds (EGPF) nav ietverts 1.a pozīcijas rezerves aprēķinā. Elastības fonds ir mobilizēts 200 miljonu euro apmērā. [12] Eiropas Savienības Solidaritātes fonda (ESSF) summa ir iekļauta papildus attiecīgajām pozīcijām saskaņā ar 2006. gada 17. maija Iestāžu nolīgumu (OV C 139, 14.6.2006.). [13] 2008. gada 4. pozīcijas rezervē nav ņemtas vērā apropriācijas, kas saistītas ar rezervi palīdzībai ārkārtas gadījumos. Elastības fonds ir mobilizēts 70 miljonu euro apmērā. [14] Lai aprēķinātu rezervi zem maksimālās robežas 5. pozīcijā, ir ņemta vērā 1. zemsvītras piezīme 2007.-2013. gada finanšu shēmai, kas attiecas uz 77 miljoniem euro personāla iemaksām pensiju shēmā.